TVD,7.4.2004


Naslov: POSLOVNA CONA VRBINA

Napoved za  voditelja:

V krški občini so zelo nezadovoljni, saj so neuradno izvedeli, da je vlada na svoji zadnji seji, kljub njihovemu nasprotovanju, sprejela novo uredbo o pogojih gradnje objektov v bližini jedrske elektrarne. Ta je zaostrila vsakršne posege v pasu okoli nuklearke, ožji pas iz 500 metrov celo razširila na 650 in tako zavrla gradnjo poslovne cone Vrbina, ki je tik pred pričetkom in onemogočila gradnjo medmestne povezave iz Krškega do Brežic.

T- "GORAN ROVAN>Krško 
X- $Jože Grajžl

8.05
Krška občina namerava v bližini nuklearke postaviti več deset hektarov veliko poslovno cono Vrbina. Zanjo jim je država že dala 70 mio tolarjev, zdaj jim obljublja še 94 mio za nakupe zemljišč, računajo pa tudi na sredstva evropskih strukturnih skladov. Z novo uredbo pa je vlada brez vsakršne pravne osnove in soglasja občine zaostrila pogoje gradnje v tem pasu.

T- FRANC BOGOVIČ

T- župan občine Krško

2.45
S to uredbo se določa življenje okoli NEK, hkrati nam ta uredba izloča medmestno povezavo Krško-Brežice, izloča tujo investicijo, imeli smo investitorja za 250 novih delovnih mest, ki jih ta uredba preprečuje.

8.30
Poleg tega je zdaj otežen vsakršen poseg v prostor, saj morajo vlagatelji pridobiti soglasje Uprave za jedrsko varnost, da s posegom ne ogrožajo jedrske varnosti in to tudi tisti, ki gradijo zgolj garažo ali zidno ograjo. Izključena pa je vsakršna proizvodnja, ki vpliva na okolje. V krški občini temu seveda ostro nasprotujejo, nadaljujejo pa z začetimi pripravami za gradnjo podjetniškega inkubatorja.

T- FRANC ČEŠNOVAR

4.28
ki bo imel štiri proizvodne prostore po približno 800 m/2 in en prostor, ki bo pisarniškega tipa storitvenih dejavnosti in pisarn za te, ki bi bili inkubiranci.

8.57
S sprejeto uredbo vlade ta zavira razvoj podjetništva in odpiranje novih delovnih mest v krški občini in širše. Očitno je do nje prišlo zaradi neusklajenosti vladnih resorjev, ali pa za vsem tem tičijo kakšni drugi interesi, so prepričani v Posavju.

Izjava Češnovar – uporabite še malo več kot je izpisano, je v Ljubljani, zato nisem mogel poslušati in izpisati
Traja:  1. 

